จับตา! แผนคว่ำ “พ.ร.บ.สุราก้าวหน้า” พิธา แฉรัฐออกกฎหวังสกัด “ผลิตเสรี”
หัวหน้าพรรคก้าวไกล ตั้งข้อสังเกต ครม.อนุมัติแก้ไขกฎกระทรวงเกี่ยวกับการผลิตสุรา หวังใช้เป็นเครื่องมือล้มร่าง พ.ร.บ.สุราก้าวหน้า ที่สภาฯ เตรียมโหวตวาระ 2-3 วันนี้
จับตาแผนคว่ำ “พ.ร.บ.สุราก้าวหน้า” สภาฯ เตรียมโหวตวันนี้-พิธา แฉรัฐออกกฎหวังสกัด “ผลิตเสรี”
2 พ.ย. 2565

ผู้สื่อข่าวรายงานว่า จากกรณีที่เว็บไซต์ราชกิจจานุเบกษาเผยแพร่ประกาศ กฎกระทรวง เรื่อง การผลิตสุรา พ.ศ.2565 โดยอาศัยอำนาจตามความในมาตรา 5 วรรคหนึ่ง และมาตรา 153 วรรคสอง แห่งพระราชบัญญัติภาษีสรรพสามิต พ.ศ.2560 โดยกฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป หรือมีผลตั้งแต่วันที่ 2 พฤศจิกายน 2565 เป็นต้นไปนั้น
ล่าสุด นายพิธา ลิ้มเจริญรัตน์ หัวหน้าพรรคก้าวไกล โพสต์ข้อความผ่านเฟซบุ๊กว่า การแก้กฎกระทรวงการผลิตสุราก่อนหน้าการลงมติเพียง 1 วัน คือความจงใจใช้เป็นข้ออ้างล้ม พ.ร.บ.สุราก้าวหน้า กำลังจะเข้าสู่การพิจารณาในวาระที่ 2-3 ในสภาวันนี้ (2 พ.ย. 65)  ซึ่งแนวโน้มของกฎหมายนี้คือ “ผ่าน” แต่อยู่ดีๆ ครม.กลับมีมติอนุมัติร่างกฎกระทรวงการอนุญาตผลิตสุรา ออกมาก่อนที่จะมีการพิจารณา พ.ร.บ.สุราก้าวหน้า เพียง 1 วัน
สำหรับกฎหมายสุราก้าวหน้า  นายเท่าพิภพ ลิ้มจิตรกร ส.ส.พรรคก้าวไกล ได้ทำงานมาแล้ว 6 ปี และเมื่อได้เข้าสู่สภาก็ได้พยายามทุกวิถีทางที่จะแก้กฎกระทรวงฉบับนี้ ไม่ว่าจะเป็นการยื่นหนังสือถึงกรมสรรพสามิต การผลักดันผ่านกรรมาธิการการพัฒนาเศรษฐกิจ และความพยายามทั้งในที่แจ้ง และทางลับอื่นๆ เพื่อผลักดันให้กฎกระทรวงมีการแก้ไข คู่ขนานไปกับการผลักดันแก้กฎหมายผ่านสภาซึ่งกว่าจะถูกบรรจุเข้าระเบียบวาระต้องใช้เวลาอันยาวนาน  แต่สิ่งที่เราได้รับจากรัฐบาลและฝ่ายบริหารมีแต่ความเงียบ
ถ้ารัฐมีความพยายามผลักดันแก้กฎกระทรวงเร็วกว่านี้สัก 4 ปี ตรอาจจะชื่นชม แต่การออกกฎกระทรวงตัดหน้าการลงมติ พ.ร.บ.สุราก้าวหน้า ทำให้ตีความเจตนาของรัฐบาลเป็นอย่างอื่นไปไม่ได้ นอกจากเพื่อใช้เป็นข้ออ้างในการคว่ำกฎหมายสุราก้าวหน้าที่พรรคก้าวไกลเสนอ
สิ่งที่ต้องเน้นย้ำตรงนี้ก็คือ กฎกระทรวงที่รัฐบาลออกมา “ไม่ใช่การปลดล็อกธุรกิจสุราให้เป็นของประชาชน” แต่เป็นการสร้างกำแพงขึ้นมาใหม่ที่ยังมีผลในการกีดกันผู้ประกอบการรายย่อย ไม่ว่าจะเป็น
ดังนั้น จึงขอให้ประชาชน และ ส.ส.อย่าไปหลงเชื่อวาทกรรมที่รัฐบาลพูด ที่บอกว่าเมื่อมีการแก้ไขกฎกระทรวงแล้ว ไม่จำเป็นต้องมีกฎหมายสุราก้าวหน้า เพราะในความเป็นจริงยังมีรายละเอียดปลีกย่อยอีกมากที่ถูกร่างขึ้นมา เพื่อเป็นข้อจำกัดไม่ให้มีการปลดล็อกการผลิตอย่างแท้จริง